wickkiey/tamil-wikipedia-chunked huggingface dataset:
# முகமாற்றுப் பொருத்து

## வரலாறு

### உலகின் முதல் முகமீளப் பொருத்து

1994இல் வட இந்தியாவில் ஒன்பது வயது நிரம்பிய சந்தீப் கவுர் எனும் சிறுமியின் தலைமுடி சூடடிக்கும் இயந்திரத்தில் அகப்பட்டுப்போகவே முகம் முற்று முழுதாக தலைத்தோலுடன் வெட்டி அகற்றப்பட்டது. சந்தீப்புடைய குடும்பத்தினர் நினைவிழந்த நிலையில் இருந்த சந்தீப் கவுரையும், அச்சிறுமியின் முகத்தையும் தலைத்தோலையும் ஒரு பையில் வைத்துக்கொண்டு அருகில் இருந்த பெரிய வைத்தியசாலைக்குச் சென்றனர். இந்தியாவின் சிறந்த அறுவைச்சிகிச்சை நிபுணர்களுள் ஒருவரான ஆபிரகாம் தோமசு என்பவரால் உலகின் முதல் முகமீளப் பொருத்துச் சிகிச்சை செய்யப்பட்டது.
1996இல் இதேபோன்று அவுத்தேரேலியா மாநிலம் விக்டோரியாவில் ஒரு பெண்ணுக்கு முகமீளப் பொருத்துச் சிகிச்சை செய்யப்பட்டது.
# முகமாற்றுப் பொருத்து

## வரலாறு

### பகுதி முகமாற்றுப் பொருத்து

உலகின் முதல் பகுதி முகமாற்றுப்பொருத்து 27 நவம்பர் 2005 இல் நடைபெற்றது. இசபெல்லா டினுவா (Isabelle Dinoire) எனும் பிரான்சு நாட்டைச்சேர்ந்த பெண் தூக்கமாத்திரையை அதிகளவு உண்ட சமயத்தில் அவரது வளர்ப்பு நாய் முகத்தைக் கடித்துக் குதறியது. பெர்னார்ட் டிவுசெல் (Bernard Devauchelle) எனும் பிரான்சிய முக அறுவைச்சிகிச்சை நிபுணரால் மூளை இறந்தவர் ஒருவரது மூக்கு, வாய்ப்பகுதி முக்கோண வடிவில் எடுக்கப்பட்டு இசபெல்லாவுக்கு மாற்றப்பட்டது. ஆனால் உலகிற்கு இந்தச் செய்தி 13 டிசம்பர் 2007இல் வெளியான மருத்துவ சஞ்சிகை ஒன்று ( New England Journal of Medicine) மூலம் வெளியிடப்பட்டது; இசபெல்லா தற்போது மகிழ்வுடன் இருப்பதாக அவர்கள் தெரிவித்திருந்தனர். கடந்த காலப்பகுதிகளில் ஒவ்வாமை உடல் எதிர்ப்புத்தன்மையால் அவர் பாதிக்கப்பட்டதும் தெரியவந்தது.  
ஏப்ரல் 2006இல் கரடியால் குதறப்பட்ட சீனாவைச் சேர்ந்த லீ குவோக்சிங் என்பவரது கன்னம், மேற்சொண்டு, மூக்கு என்பன மாற்றம் செய்யப்பட்டது, ஆனால் லீ 21 டிசம்பர் 2008இல் இறந்துவிட்டார். அவர் இறந்ததுக்குரிய காரணம் அவர் உடல் எதிர்ப்புத்தன்மையைக் குறைக்கும் மருந்துகளைப் பயன்படுத்துவதை நிறுத்தி மூலிகைகளை நாடியதே என்று டிசுகவரி சனல் மூலம் அறியவந்தது.  
பிரான்சில் 2007இல் முகத்தில் மாபெரும் புற்றுநோய்க்கட்டி உடையவருக்கு பகுதி முக மாற்றுப்பொருத்து செய்யப்பட்டது. மார்ச் 2008இலும் பிரான்சில் ஏறத்தாழ முழுமையான முக மாற்றுப்பொருத்தை ஒத்த அறுவைச் சிகிச்சை செய்யப்பட்டது.
# முகமாற்றுப் பொருத்து

## வரலாறு

### முழுமையான முகமாற்றுப் பொருத்து

பகுதி முகமாற்றுப்பொருத்தின் வெற்றி மருத்துவர்கள் முழுமையான முகம் மாற்ற சிகிச்சை செய்ய உந்துதலாக இருந்தது. முழுமையான முக மாற்றச் சிகிச்சையில் முடியுடன் கூடிய தலைத்தோல், காது என்பவற்றுடன் முழுமுகமும் மாற்றப்படும்.  
20 மார்ச் 2010இல் 30 பேரைக்கொண்ட இசுப்பானிய மருத்துவக்குழாம் உலகின் முதலாவது முழுமையான முகமாற்றுப் பொருத்தை வெற்றிகரமாக நிறைவேற்றியது, ஒரு துப்பாக்கிச்சூட்டு விபத்தில் முகம் சின்னாபின்னமாக்கப்பட்ட ஒருவரது முகம் மாற்றப்பட்டது.  
8 சூலை 2010இல் கண் இமை, கண்ணீர்ச் சுரப்பிகள் உட்பட முழுமையான முக மாற்ற அறுவைச்சிகிச்சை பிரான்சு நாட்டு மருத்துவர்களால் நடாத்தப்பட்டது. மார்ச் 2011இல் டல்லசு வீன்சு (Dallas Wiens) என்பவருக்கு பொசுடனில் முகமாற்றம் செய்யப்பட்டது, மின்சார விபத்தால் பாதிக்கப்பட்ட இவரது கண்பார்வை மீளத்திரும்பவில்லை.  
மிட்ச் கண்டர் என்பவர் தனது 20 வயதில், பயணம் செய்துகொண்டிருந்த மகிழுந்து 10,000 வோல்ட் வலுக்கொண்ட மின்கம்பத்துடன் மோதிய போது அதற்குள் இருக்கும் அனைவரையும் காப்பாற்றி வெளியே எடுக்கும் சமயத்தில் மின்வடக்கம்பி முகத்தருகே வெடித்தது, இதனால் முகம் எரிந்து கால் ஒன்றையும் இழந்தார். அன்று இவரது முகத்தில் அறுவைச்சிகிச்சை மேற்கொள்ளப்பட்டு முகம் பார்ப்பதற்கு விகாரமாகக் காணப்பட்டது. சுமார் 10 ஆண்டுகளின் பின்னர் ஏப்ரல் 2011இல் முழுமையான முகமாற்றுப் பொருத்து செய்யப்பட்டது, தற்போது பார்ப்பதற்கு மிகவும் பொலிவுடன் காணப்படுகின்றார்.  
துப்பாக்கி குண்டு முகத்தைத் துளைத்ததால் முகத்தில் மிக அதிகமான சேதங்களைக் கொண்டிருந்த 37வயதுடைய ரிச்சர்ட் லீ நோரிஸ் எனும் அமெரிக்க இராணுவ வீரர் ஒருவருக்கு அமெரிக்காவில் உள்ள மேரிலண்ட் பல்கலைக்கழக மருத்துவமனையில் மார்ச் மாதம் 2012இல் முகமாற்று அறுவை சிகிச்சை செய்யப்பட்டது.
# முகமாற்றுப் பொருத்து

## அறுவைச்சிகிச்சை

முகமாற்றுப் பொருத்து செய்யப்பட முன்னர் உகந்த முகவழங்கி ஒருவரைத் தேடல் நடைபெறும். முகவழங்குனர் இறக்கும் தருவாயில் உள்ளவராகவும் இருத்தல் வேண்டும். வழங்குபவரதும், முகத்தை ஏற்பவரதும் இழையங்கள் பொருத்தம் பார்க்கப்படும். எச்.எல்.ஏ (HLA) எனப்படும் மனித வெள்ளணு பிறபொருளெதிரியாக்கி மனிதர்களுக்கு வெவ்வேறாக உள்ளது; ஒத்த இரட்டைக்குழந்தைகளில் மட்டும் ஒரே மாதிரியாக உள்ளது. வெவ்வேறு எச்.எல்.ஏ உடையவர்களில் உறுப்பு மாற்றம் நடக்குமாயின் உடலின் எதிர்ப்புத்தன்மை, பதிக்கப்பட்ட உறுப்பை அல்லது எந்தவொரு இழையத்தையும் பிறபொருள் எனக் கருதி அழித்துவிடலாம். இதைத் தவிர்க்கவே வழங்குபவரதும் வேண்டுபவரதும் எச்.எல்.ஏ கிட்டத்தட்ட ஒத்திருக்கவேண்டியது அவசியமாகின்றது.
மறுகட்டமாக, வழங்குனரின் மூளை இறப்பு அடைந்ததும், உடனடியாக முகம் வெட்டப்பட்டு பனிக்கட்டிகளுள் பாதுகாப்பாக முகமேற்பவர் இருக்கும் வைத்தியசாலைக்கு கொண்டு செல்லப்படும். தேவையைப் பொறுத்து குருதிக்குழாய்கள், தசைகள், எலும்புகள் என்பனவும் எடுக்கப்படும். அறுவைச்சிகிச்சை 8 தொடக்கம் 15 மணித்தியாலங்கள் நீடிக்கலாம்.  
அறுவைச்சிகிச்சையின் பின்னர், ஆயுட்காலம் முழுவதும் முகமேற்றவர் உடல் எதிர்ப்புத்தன்மையைக் குறைக்கும் மருந்துகளைப் பயன்படுத்தவேண்டியது மிகவும் அவசியமாகின்றது. ஆனால் மிக நீண்ட நாட்களுக்கு இவ்வகை மருந்துகளின் பயன்பாடு தொற்றுநோய்கள், சிறுநீரகக்கோளாறு, புற்றுநோய் என்பனவற்றை உண்டாக்கலாம்.  
அறுவை மருத்துவத்தின் பின்னர் முகம் வழங்கியவரின் முகத்துக்கும் முகமேற்றவரின் முகத்துக்கும் இடையேயுள்ள தோற்றம் போல முகத்தோற்றம் காணப்படும், இவற்றை எலும்புகளும் தசைகளும் தீர்மானிக்கின்றன.
# முகமாற்றுப் பொருத்து

## கதை, திரைப்படங்களில் முகமாற்றச் சிகிச்சை

- 1960இல் சோர்சசு பிரான்சூ எனும் இயக்குனரின் “முகமில்லாக் கண்கள்” (French: Les yeux sans visage) எனும் பிரான்சியத் திரைப்படத்தில் மகிழுந்து வீதி விபத்தில் முகம் பாதிக்கப்பட்ட தனது மகளுக்கு மருத்துவர் முகமாற்றம் செய்வது தொடர்பான காட்சிகள் காட்டப்படுகின்றன.
- 1964இல் யப்பானிய “இன்னொருவரின் முகம்” (The Face of Another) எனும் புதினத்திலும் முகமாற்றம் தொடர்பான காட்சிகள் உள்ளன. இப்புதினம் 1966இல் அதே பெயர் கொண்டு, திரைப்படமாக எடுக்கப்பட்டது.
- தமிழில் சுரேஷ்மேனன் இயக்கத்தில் வினீத், ரேவதி நடித்த “புதிய முகம்” எனும் படம் 1993இல் முகம் மாற்றும் காட்சியுடன் வெளிவந்தது.
- 1997இல் அமெரிக்கத் திரைப்படம் “பேஸ் ஓஃப்” (Face/Off) இலும் முழுமையாக மனித முகத்தை மாற்றம் செய்வது காட்டப்படுகின்றது, இப்படத்தின் திரைக்கதை 1990இல் எழுதப்பட்டது குறிப்பிடத்தக்கது.
# முகமாற்றுப் பொருத்து

## வெளியிணைப்புகள்

- உலகின் முதல் முகமீளப் பொருத்து (ஆங்கிலத்தில்)
# உயிர்க்குறி

**<div>&nbsp;ֵ&nbsp;</div>
<div>&nbsp;ֶ&nbsp;</div>
<div>&nbsp;ַ&nbsp;</div>
<div>&nbsp;ָ&nbsp;</div>
<div>&nbsp;ֹ&nbsp;</div>**  
| <div>&nbsp;ֻ&nbsp;</div>
<div>&nbsp;ּ&nbsp;</div>
<div>&nbsp;ֿ&nbsp;</div>
<div>&nbsp;ׁ&nbsp;</div>
<div>&nbsp;ׂ&nbsp;</div> | } |
| --- | --- |
|-
| |<>எடுத்துக்காட்டு</>
|-
|-
| | <>தொடக்க நூல் 1:9, அப்பொழுது கடவுள், "நீர் எல்லாம் ஓரிடத்தில் ஒன்றுசேர..."'''
**கருப்பாக எழுத்துக்கள், <span>சிவப்பாக உயிர்க்குறி</span>, <span>, நீலத்தில் யூதப் பாடல்</span>**</>
|}  
உயிர்மெய் எழுத்துக்களை எழுதும் போது மெய்யெழுத்துக்களின் மீது உயிர் எழுத்து ஏறுவதனால் அமையும் வரிவடிவக் குறியீட்டு எழுத்துரு வடிவம் **உயிர்க்குறி** எனப்படும். சில உயிர்க்குறிகள் மெய்யெழுத்துக்கு முன்னாகவும் சில மெய்யெழுத்துக்கு பின்னாகவும் இணைகின்றன.  
எபிரேய எழுத்துக்கூட்டு முறையில், இது **நிக்குட்** என அழைக்கப்படும். இது எபிரேய அரிச்சுவடி எழுத்துகளிடையே மாற்று உச்சரிப்புக்களாக உயிரொலிகளை பிரதிநிதுத்துவப்படுத்த பயன்படுத்தப்படும் வடிவ முறையாகும்.
# அன்ட்ரூ ஹாரிஸ்

**அன்ட்ரூ ஹாரிஸ் ** (*Andrew Harris*, பிறப்பு: சூன் 26, 1973) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 147 முதல்தர துடுப்பாட்டப் போட்டிகளிலும், 150 ஏ-தர துடுப்பாட்டப் போட்டிகளிலும், 29 இருபதுக்கு -20 போட்டிகளிலும் கலந்து கொண்டுள்ளார். 1994-2010 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அன்ட்ரூ ஹாரிஸ்

## வெளி இணைப்பு

அன்ட்ரூ ஹாரிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# ரிச்சர்ட் ஹாக்கின்ஸ்

** ரிச்சர்ட் ஹாக்கின்ஸ் ** (* Richard Hawkins *, பிறப்பு, விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2002 ல், ஏ-தர துடுப்பாட்டப் போட்டியில் பங்குகொண்டார்.
# ரிச்சர்ட் ஹாக்கின்ஸ்

## வெளி இணைப்பு

ரிச்சர்ட் ஹாக்கின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# சார்ல்ஸ் ஹாரிஸ்

**சார்ல்ஸ் ஹாரிஸ் ** (* Charles Harris *, பிறப்பு: திசம்பர் 6 1907, இறப்பு: ஆகத்து 8 1954), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 362 முதல்தர துடுப்பாட்டப் போட்டிகளில் கலந்து கொண்டுள்ளார். 1928-1951ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# சார்ல்ஸ் ஹாரிஸ்

## வெளி இணைப்பு

சார்ல்ஸ் ஹாரிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# கிரிஸ்டோபர் ஹாரிஸ் (துடுப்பாட்டக்காரர், பிறப்பு 1942)

**கிரிஸ்டோபர் ஹாரிஸ்** (* Christopher Harris*, பிறப்பு: அக்டோபர் 16 1942), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1964-1965 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கிரிஸ்டோபர் ஹாரிஸ் (துடுப்பாட்டக்காரர், பிறப்பு 1942)

## வெளி இணைப்பு

கிரிஸ்டோபர் ஹாரிஸ் (துடுப்பாட்டக்காரர், பிறப்பு 1942) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# ஏர்ல் ஹாரிஸ்

**ஏர்ல் ஹாரிஸ் ** ( Earl Harris '', பிறப்பு: நவம்பர் 3 1952), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1975 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஏர்ல் ஹாரிஸ்

## வெளி இணைப்பு

ஏர்ல் ஹாரிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# ஜார்ஜ் ஹாரிஸ் (துடுப்பாட்டக்காரர், பிறப்பு 1904)

**ஜார்ஜ் ஹாரிஸ் ** (*George Harris *, பிறப்பு: நவம்பர் 22 1904, இறப்பு: திசம்பர் 28 1988), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1932 ல், முதல்தர துடுப்பாட்டப் போட்டியில் பங்குகொண்டார்.
# ஜார்ஜ் ஹாரிஸ் (துடுப்பாட்டக்காரர், பிறப்பு 1904)

## வெளி இணைப்பு

ஜார்ஜ் ஹாரிஸ் (துடுப்பாட்டக்காரர், பிறப்பு 1904) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# ஜார்ஜ் ஹாரிஸ் (துடுப்பாட்டக்காரர், பிறப்பு 1880)

**ஜார்ஜ் ஹாரிஸ்** (*George Harris*, பிறப்பு: ஆகத்து 6 1880, இறப்பு: சூலை 10 1954), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1899 ல், முதல்தர துடுப்பாட்டப் போட்டியில் பங்குகொண்டார்.
# ஜார்ஜ் ஹாரிஸ் (துடுப்பாட்டக்காரர், பிறப்பு 1880)

## வெளி இணைப்பு

ஜார்ஜ் ஹாரிஸ் (துடுப்பாட்டக்காரர், பிறப்பு 1880) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# கோர்டன் ஹாரிஸ்

**கோர்டன் ஹாரிஸ் ** (*Gordon Harris *, பிறப்பு: சனவரி 11, 1964), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1986-1994 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கோர்டன் ஹாரிஸ்

## வெளி இணைப்பு

கோர்டன் ஹாரிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# ஹென்ரி ஹாரிஸ்

**ஹென்ரி ஹாரிஸ் ** (*Henry Harris *, பிறப்பு: ஆகத்து 6 1854, இறப்பு: நவம்பர் 8 1923), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1880 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹென்ரி ஹாரிஸ்

## வெளி இணைப்பு

ஹென்ரி ஹாரிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# ஜோ ஹரிஸ்

**ஜோ ஹரிஸ் ** (*Joe Harris *, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
# ஜோ ஹரிஸ்

## வெளி இணைப்பு

ஜோ ஹரிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011..
# ஜான் ஹாரிஸ்

**ஜான் ஹாரிஸ் ** (*John Harris (*, பிறப்பு: பிப்ரவரி 13 1936), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தரத் துடுப்பாட்டப் போட்டிகளில் கலந்து கொண்டுள்ளார். 1952-1959 ஆண்டுகளில், முதல்தரத் துடுப்பாட்டப் போட்டிகளில் பங்குகொண்டார்.
# ஜான் ஹாரிஸ்

## வெளி இணைப்பு

ஜான் ஹாரிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# ஜான் ஹாரிஸ் (சர்ரே துடுப்பாட்டக்காரர்)

**ஜான் ஹாரிஸ்** (*John Harris *, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
# ஜான் ஹாரிஸ் (சர்ரே துடுப்பாட்டக்காரர்)

## வெளி இணைப்பு

ஜான் ஹாரிஸ் (சூரி துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# கீத் ஹாரிஸ்

**கீத் ஹாரிஸ் ** (*Keith Harris*, (பிறப்பு: சூன் 5 1957), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1982 ல், ஏ-தர துடுப்பாட்டப் போட்டியில் பங்குகொண்டார்.
# கீத் ஹாரிஸ்

## வெளி இணைப்பு

ரிச்சர்ட் ஹாக்கின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# அன்ட்ரூ ஹாக்கின்ஸ்

** அன்ட்ரூ ஹாக்கின்ஸ் ** (* Andrew Hawkins *, பிறப்பு: சூன் 16 1967 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1987 ல், ஏ-தர துடுப்பாட்டப் போட்டியில் பங்குகொண்டார்.
# அன்ட்ரூ ஹாக்கின்ஸ்

## வெளி இணைப்பு

அன்ட்ரூ ஹாக்கின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# பேஸ்டி ஹாரிஸ்

**பேஸ்டி ஹாரிஸ் ** (*Pasty Harris *, பிறப்பு: மே 25, 1944), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 344 முதல்தர துடுப்பாட்டப் போட்டிகளிலும், 225 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1964-1982 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பேஸ்டி ஹாரிஸ்

## வெளி இணைப்பு

பேஸ்டி ஹாரிஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# சிரில் ஹாக்கர்

**சிரில் ஹாக்கர் ** (*Cyril Hawker *, (பிறப்பு: சூலை 21 1900, இறப்பு: பிப்ரவரி 22 1991), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1937 ல், முதல்தர துடுப்பாட்டப் போட்டியில் பங்குகொண்டார்.
# சிரில் ஹாக்கர்

## வெளி இணைப்பு

சிரில் ஹாக்கர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# பவுல் ஹாரிஸ் (துடுப்பாட்டக்காரர், பிறப்பு 1955)

** பவுல் ஹாரிஸ்** (* Paul Harris *, பிறப்பு: பிப்ரவரி 21 1955 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1977 ல், ஏ-தர துடுப்பாட்டப் போட்டியில் பங்குகொண்டார்.
# பவுல் ஹாரிஸ் (துடுப்பாட்டக்காரர், பிறப்பு 1955)

## வெளி இணைப்பு

பவுல் ஹாரிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# சைமன் ஹாக்

**சைமன் ஹாக் ** (*Simon Hawk *, (பிறப்பு: செப்டம்பர் 22 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 2003/04 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# சைமன் ஹாக்

## வெளி இணைப்பு

சைமன் ஹாக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# ஸ்டேன்லி ஹாரிஸ்

**ஸ்டேன்லி ஹாரிஸ்** (*Stanley Harris *, (பிறப்பு: சூலை 19 1881, இறப்பு: மே 4 1926), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 முதல்தர துடுப்பாட்டப் போட்டிகளில் கலந்து கொண்டுள்ளார். 1902-1919 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஸ்டேன்லி ஹாரிஸ்

## வெளி இணைப்பு

ஸ்டேன்லி ஹாரிஸ் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# வில்லியம் ஹாரிஸ் (துடுப்பாட்டக்காரர், பிறப்பு 1861)

**வில்லியம் ஹாரிஸ் (துடுப்பாட்டக்காரர், பிறப்பு 1861) ** (*William Harris *, (பிறப்பு: நவம்பர் 21 1861, இறப்பு: மே 23 1923), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1884-1887 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் ஹாரிஸ் (துடுப்பாட்டக்காரர், பிறப்பு 1861)

## வெளி இணைப்பு

வில்லியம் ஹாரிஸ் (துடுப்பாட்டக்காரர், பிறப்பு 1861) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# வில்லியம் ஹாரிஸ் (துடுப்பாட்டக்காரர், பிறப்பு 1864)

**வில்லியம் ஹாரிஸ் ** (*William Harris *, (பிறப்பு: சூன் 17 1864, இறப்பு: சூன் 18 1949), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1886 ல், முதல்தர துடுப்பாட்டப் போட்டியில் பங்குகொண்டார்.
# வில்லியம் ஹாரிஸ் (துடுப்பாட்டக்காரர், பிறப்பு 1864)

## வெளி இணைப்பு

வில்லியம் ஹாரிஸ் (துடுப்பாட்டக்காரர், பிறப்பு 1864) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
# குதம்பைச்சித்தர்

தமிழ்நாட்டில் வாழ்ந்த சித்தர்கள் சித்து செய்து விளையாடும் மனத்தைத் தெய்வமாகக் கொண்டவர்கள். இப்படிப்பட்டவர்களில் 18 பேர் தொகுக்கப்பட்டுப் பதினெண்-சித்தர் எனக் குறிப்பிடப்பட்டனர். அவர்களில் ஒருவர் **குதம்பைச்சித்தர்**.  
குதம்பை என்பது மகளிர் காதுகளில் அணியும் வளையம். குதம்பை அணிந்த பெண்ணைக் “குதம்பாய்” என விளித்து இவர் தம் கருத்துகளைச் சொல்லியுள்ளதால் இவரைக் குதம்பைச்சித்தர் என்கிறோம். உண்மையில் பார்க்கப்போனால் குதப்பும் (சொதப்பும்) மனத்தைத்தான் குதம்பை என்கிறார். இவரது பாடல்கள் 33 உள்ளன.  
பட்டயம், முத்திரை, உத்தியம்(இலக்கு), ஆசை, மோகம், ஏகாந்தத் துறவு, ஞானம், பல்லாக்கு-ஊர்தி, கோலம்(ஒப்பனை), கைத்தாளம்(மகிழ்ச்சி), - போன்றவை வீண் ஆடம்பரங்கள் என்று இவர் குறிப்பிடுகிறார்.  
வெட்டவெளிதான் மெய்மைநிலை  
ஞானி மெயப்பொருளைக் காணவேண்டும்  
ஞானி முத்தமிழைக் கற்று அதனைத் தழுவ வேண்டும்  
ஆனந்தம் பொங்கி அளவோடு இருக்கவேண்டும்
என்பன போன்ற கருத்துக்களை இவர் வாரி வழங்கியுள்ளார்.  
இவரது பாடல்களில் சில இரட்டுற மொழிதலாக அமைந்துள்ளன. இவரின் ஜீவ சமாதி எனப்படும் உயிர்க்கோயில் மாயூரம் எனப்படும் மயிலாடுதுறையில் மயூரநாதர் திருக்கோயில் வளாகத்தில் அமைந்துள்ளது
# குதம்பைச்சித்தர்

## அடிக்குறிப்புகள்

- சித்தர்கள் வாழ்க்கை, பி.என்.பரசுராமன், விகடன் பிரசுரம்.
- சித்தர்கள் வாழ்க்கை வரலாறு.
# சிராப்பள்ளி

**சிராப்பள்ளி** என்னும் ஊரின் பெயரோடு திரு என்னும் அடைமொழி சேர்ந்து திருச்சிராப்பள்ளி என்னும் பெயர் தோன்றியது.  
மக்கள் மிகுதியாக உறைவிடமாய்க் கொண்டிருந்த ஊர் உறையூர். இந்த உறையூர் சங்க காலச் சோழர்களின் தலைநகரம்.
இதன் கிழக்கில் இருந்த நெடும்பெருங்குன்றம் பற்றிக் குறுங்குடி மருதனார் என்னும் சங்க காலப் புலவர் குறிப்பிட்டுள்ளார். இந்தக் குன்றம் இக்காலத்தில் மலைக்கோட்டை என்னும் பெயரைப் பூண்டுள்ளது.  
உறந்தை என்னும் உறையூரில் கறங்கிசை-விழா நடைபெறுமாம்.  
கொட்டுமுழக்கத்துடன் நடைபெறுவது கறங்கிசை விழா.  
இங்கு நடந்த பங்குனி-முயக்கம் என்னும் விழாவை வேறு பாடல்கள் குறிப்பிடுகின்றன.  
இந்த உறையூருக்குக் கிழக்கேயிருந்த நெடும்பெருங் குன்றத்தில் காந்தள் பூக்கள் மிகுதியாம். பருவ-மகளிர் உடலில் தோன்றும் நறுமணம் இந்தக் காந்தள் மலரின் மணம் போல இருக்குமாம்.
# இந்திய யூனியன் வங்கி

**இந்திய யூனியன் வங்கி** (*Union Bank of India*) இந்தியாவின் ஒரு பொதுத்துறை வங்கியாகும். இது மும்பை நகரை தலைமையகமாக கொண்டு செயல்படுகிறது. இந்த வங்கியானது அபுதாபி, ஐக்கிய அரபு அமீரகம், மற்றும் ஷாங்காய், சீனா போன்ற நாடுகளில் பிரதிநிதித்துவ அலுவலகங்களையும், மற்றும் ஹாங்காங்கில் ஒரு கிளையையும் கொண்டுள்ளது.
# ஆர் வி எசு கலை அறிவியல் கல்லூரி

**ஆர் வி எஸ் கலை அறிவியல் கல்லூரி** (RVS College of Arts and Science) ISO 9001:2000 சான்றிதழ் பெற்ற சுயநிதிக் கல்லூரியாகும். இது கோயம்புத்தூரில் 1986ஆம் ஆண்டு ஆர். வி. எசு. அறக்கட்டளையால் உருவாக்கப்பட்ட கலை அறிவியல் கல்லூரியாகும்.
# ஆர் வி எசு கலை அறிவியல் கல்லூரி

## வரலாறு

ஆர் வி எஸ் கலை அறிவியல் கல்லூரி 1986-ல் பாரதியார் பல்கலைகழகத்தின் கீழ் தொடங்கப்பட்ட தனியார் கல்லூரியாகும்.
# ஆர் வி எசு கலை அறிவியல் கல்லூரி

## வரலாறு

### காலக்கோடு

- 1986: கல்லூரி திறக்கப்பட்டது.
- 2001: கல்லூரிக்கு தேசிய தர மதிப்பீடு வழங்கப்பட்டது.
- 2004: தன்னாட்சி தகுதி வழங்கப்பட்டது.
- 2007: கல்லூரிக்கு B++ தகுதி வழங்கப்பட்டது.
# தியோனீசியுஸ் (திருத்தந்தை)

**திருத்தந்தை தியோனீசியுஸ்** (*Pope Dionysius*) உரோமை ஆயராகவும் திருத்தந்தையாகவும் 259 சூலை 22ஆம் நாளிலிருந்து 268 திசம்பர் 26ஆம் நாள் வரை ஆட்சி செய்தார். அவருக்கு முன் பதவியிலிருந்தவர் திருத்தந்தை இரண்டாம் சிக்ஸ்துஸ். திருத்தந்தை தியோனீசியுஸ் கத்தோலிக்க திருச்சபையின் 25ஆம் திருத்தந்தை ஆவார்.  
- தியோனீசியுஸ் என்னும் பெயர் (; ) கிரேக்க சமயத்தின் ஒரு கடவுள் பெயராகும்.
# தியோனீசியுஸ் (திருத்தந்தை)

## பணிகள்

திருத்தந்தை தியோனீசியுஸ் "பெரும் கிரேக்க நாடு" என்று அழைக்கப்பட்ட இத்தாலியத் தென்பகுதியில் பிறந்திருக்கலாம் என்று கருதப்படுகிறது.  
இவர் கிபி 3ஆம் நூற்றாண்டின் மிக முக்கிய திருத்தந்தையருள் ஒருவர் ஆவார். சிறந்த நிர்வாகத்திறமை கொண்டிருந்த அவர் பல அன்புப் பணி அமைப்புகளை நிறுவினார். மூவொரு இறைவன் பற்றிய திருச்சபைப் போதனையைத் தெளிவுபடுத்தினார்.  
தியோனீசியுசுக்கு முன் பதவியிலிருந்த திருத்தந்தை இரண்டாம் சிக்ஸ்துஸ் என்பவர் உரோமைப் பேரரசனான வலேரியனால் கொல்லப்பட்டு, ஓராண்டுக்குப் பின்னரே தியோனீசியுஸ் திருத்தந்தையாகத் தேர்ந்தெடுக்கப்பட்டார். கிறித்தவர்களுக்கு எதிராகத் தொடர்ந்து கொடுமைகள் இழைக்கப்பட்டதும், பல குருக்கள் கொல்லப்பட்டதும் இந்தத் தாமதத்துக்குக் காரணம்.  
மேலும், இரண்டாம் சிக்ஸ்துசுக்குத் துணையாக இருந்த ஏழு திருத்தொண்டர்களும் வலேரியன் மன்னனால் கொல்லப்பட்டுவிட்டதால், அந்த இடைக்காலத்தில் எஞ்சியிருந்த குருக்கள் உரோமைத் திருச்சபையை வழிநடத்தினர். வலேரியன் மன்னன் இன்றைய துருக்கி நாட்டில் உள்ள எதேஸ்ஸா என்னும் நகரில் பாரசீக மன்னனால் பிடிக்கப்பட்டு, சிறைக்கைதியாக இறந்துபட்டார் என்னும் செய்தியை கேட்ட பிறகுதான் உரோமைக் குருக்கள் திருத்தந்தையின் உயிருக்கு ஆபத்து ஏற்படாது என்று உறுதிசெய்துவிட்டு தேர்தலுக்கு ஏற்பாடு செய்தார்கள்.  
திருத்தந்தையாகத் தேர்ந்தெடுக்கப்பட்ட தியோனீசியுஸ் எதிர்கொண்ட சவால்கள் பல. வலேரியன் மன்னன் கிறித்தவர்களைத் துன்புறுத்தி பலரைக் கொன்றுபோட்டதால் திருச்சபை மிகவும் பலமிழந்து இருந்தது. வலேரியனின் மகன் கல்லியேனுஸ் என்பவர் தம் தந்தை கிறித்தவர்களைக் கொடுமைப்படுத்திய அணுகுமுறையை மாற்றினார். திருச்சபையிடமிருந்து பறிக்கப்பட்ட சொத்துக்களையும் கல்லறைத் தோட்டங்களையும் திருப்பிக் கொடுக்குமாறு ஆணை பிறப்பித்தார்.  
திருத்தந்தை தியோனீசியுஸ், வலுவிழந்திருந்த உரோமைத் திருச்சபையைப் பல மறைமாவட்டப் பகுதிகளாக (பங்குகள்) பிரித்து, அவற்றிற்கு ஆயர்களை நியமித்தார். கிறித்தவ வழிபாட்டு சமூகங்களுக்கு குருக்களைத் தலைமையாக ஏற்படுத்தினார். கல்லறைத் தோட்டங்களுக்கு பொறுப்பாக குருக்களை நியமித்தார்.  
மேலும், தியோனீசியஸ் உரோமைக்கு வெளியிலிருந்த கிறித்தவ சமூகங்களை ஊக்குவிக்கும் வகையில் கடிதங்கள் அனுப்பினார். செசாரியா நகரத் திருச்சபை "கோத்" இனத்தவரின் படையெடுப்பின் காரணமாகத் துன்புற்றபோது அதற்கு ஊக்கமூட்டினார். இன்றைய துருக்கி நாட்டின் நடுப்பகுதியில் அமைந்திருந்த கப்பதோச்சியா பகுதியில் கிறித்தவர்கள் பிணைக்கைதிகளாகப் பிடிக்கப்பட்டபோது, அவர்களை மீட்பதற்கு நிதி உதவி செய்தார்.
# தியோனீசியுஸ் (திருத்தந்தை)

## மூவொரு இறைவன் பற்றிய கொள்கை விளக்கம்

திருத்தந்தை தியோனீசியுசின் ஆட்சியின்போது அலெக்சாந்திரியா நகர் ஆயராக தியோனீசியுஸ் என்னும் அதே பெயர்கொண்டவர் இருந்தார். மூவொரு இறைவன் பற்றி அந்த ஆயர் வழங்கிய போதனையில் குறைபாடுகள் இருந்ததாக அத்திருச்சபை மக்கள் திருத்தந்தை தியோனீசியுசுக்கு கடிதம் எழுதினார்கள். அதில் தங்கள் நகர ஆயராகிய தியோனீசியுஸ் மூவொரு இறைவனின் இரண்டாம் ஆளாகிய மகன் தந்தையாம் இறைவனால் படைக்கப்பட்டவர் என்று கூறினார் என்றும், மகன் தந்தையாம் இறைவனின் தன்மையைக் கொண்டுள்ளார் என்பதை எடுத்துரைக்க ஆயர் முன்வரவில்லை என்றும் குறைகூறினார்கள்.  
இதை அறிந்த திருத்தந்தை தியோனீசியுஸ் உரோமை நகரில் 260இல் ஒரு சங்கத்தைக் கூட்டினார். அச்சங்கம் மூவொரு இறைவன் பற்றிய திருச்சபைப் போதனையைத் தெளிவுபடுத்தியது. அதன்படி, மகன் தந்தையாம் இறைவனால் படைக்கப்பட்டவர் என்று கூறுவது தவறு; மகனும் தந்தையாம் கடவுளின் தன்மையைக் கொண்டவரே; ஆக, மூவொரு இறைவன் என்னும் போது கடவுள் ஒருவரே என்பதும் ஏற்கப்பட வேண்டும். இவ்வாறு மூவொரு இறைவன் பற்றிய உண்மைக் கொள்கையைத் திருத்தந்தை தியோனீசியுஸ் எடுத்துரைத்தார்.  
அவர் தனிப்பட்ட முறையில் அலெக்சாந்திரியா நகர் ஆயராகிய தியோனீசியுசுக்குக் கடிதம் எழுதி, அவர்மேல் சாட்டப்பட்ட குற்றச்சாட்டுகளுக்கு விளக்கம் கேட்டார். அலெக்சாந்திரியா நகர ஆயர் அளித்த விளக்கத்தில் குறையில்லை என்று திருத்தந்தை கண்டார். மகனாகிய கடவுள் தந்தையாம் இறைவனின் அதே தன்மை கொண்டவராக விளங்குகிறார் என்னும் உண்மை இவ்வாறு உறுதிப்படுத்தப்பட்டது.
# தியோனீசியுஸ் (திருத்தந்தை)

## உரோமை ஆயரின் தலைமை

மூவொரு இறைவன் பற்றிய கொள்கை விளக்கம் அளித்த போது, உரோமை ஆயராக ஆட்சிசெய்த தியோனீசியுஸ் அலெக்சாந்திரியாவின் ஆயராக இருந்த தியோனீசியுஸ் பற்றிக் கூறப்பட்ட குறையை விசாரித்து, தீர்ப்பு வழங்கியதன் வழியாக உரோமைத் திருச்சபையும் அதன் ஆயரும் பிற கிறித்தவ சபைகளின் மீது அதிகாரம் கொண்டிருந்தது தெளிவாகிறது. இந்த நிகழ்வைத் திருத்தந்தை முதலாம் ஜூலியுஸ் (ஆட்சி: 337-352) என்பவர் 340இல் சுட்டிக்காட்டினார்.
# தியோனீசியுஸ் (திருத்தந்தை)

## இறப்பும் அடக்கமும்

திருத்தந்தை தியோனீசியுஸ் 268ஆம் ஆண்டு, திசம்பர் 26ஆம் நாள் இறந்தார். அவர்தம் உடல் உரோமை நகரில் ஆப்பிய நெடுஞ்சாலையில் அமைந்த கலிஸ்டஸ் கல்லறைத் தோட்டத்தில் அடக்கம் செய்யப்பட்டது.
# தியோனீசியுஸ் (திருத்தந்தை)

## திருவிழா

புனித தியோனீசியுசின் திருவிழா அவர் இறந்த திசம்பர் 26ஆம் நாளில் கொண்டாடப்படுகிறது. கலையில் அவர் திருத்தந்தையின் உடைகளை அணிந்தவராகவும், கையில் புத்தகத்தைப் பிடித்தவராகவும் சித்தரிக்கப்படுகிறார்.
# தேசிய நெடுஞ்சாலை 6

தேசிய நெடுஞ்சாலை 6, பொதுவாக என் எச்6 என அழைக்கப்படுகிறது, இந்தத் தேசிய நெடுஞ்சாலைஇந்தியாவில் மேகாலயாவில் உள்ள ஜொராபாத்தில் இருந்து மிசோரமிலுள்ள் செல்லிங் நகரம் வரை செல்கிறது. இந்நெடுஞ்சாலை மேகாலயா, அசாம் மற்றும் மிசோரம் போன்ற இந்திய மாநிலங்கள் வழியாக செல்கிறது.  
இந்தத் தேசிய நெடுஞ்சாலை 6 குஜராத், மகாராட்டிரம், சத்தீசுகார், ஒடிசா, ஜார்க்கண்டு, மேற்கு வங்கம்ஆகிய இந்திய மாநிலங்கள் ஊடாகச் ச்செல்கிறது. இந்தத் தேசிய நெடுஞ்சாலை 6 சூரத், தூலே, ஜெய்கவோன், புசவால், காம்கவோன், அகோலா, அமராவதி, நாக்பூர், பந்தாரா, ராஜ்நந்த்கவோன், துர்கா, இராய்ப்பூர், மகாசமந்த், சம்பல்பூர், கரக்பூர், கொல்கத்தா ஆகிய நகரங்களைக் கடந்து செல்கிறது.
# கட்டக்

**கட்டக்** (, Cuttack) இந்திய மாநிலமான ஒடிசாவின் முன்னாள் தலைநகரமாக இருந்தது. இப்போது கட்டக் மாவட்டத்தின் தலைநகரமாக இருக்கிறது. இது ஒரிசாவின் தலைநகரான புவனேசுவரில் இருந்து வடகிழக்கில் 20 கி.மீ. தொலைவில் அமைந்துள்ளது.  
, கட்டக்]]
# கட்டக்

## போக்குவரத்து

அருகில் உள்ள தொடருந்து நிலையம் கட்டக். அருகில் உள்ள விமானநிலையம் பிஜுபட்நாயக் விமானநிலையம் புவனேஸ்வர் (ஒடிசா மாநில தலைநகர்).
# பிரியா

**ப்ரியா** என்னும் தலைப்பிலுள்ள கட்டுரைகள்
# பிரியா

## நபர்கள்

1. பிரியா/பிரியாஸ்ரீ (தென்னிந்திய திரைப்பட நடிகை)
1. பிரியா ராமன் - (தென்னிந்திய திரைப்பட நடிகை)
1. பிரியா கில் - (இந்தியத் திரைப்பட நடிகை)
1. பிரியாமணி - (தென்னிந்திய திரைப்பட நடிகை)
1. பிரியா நடராஜன் - வானியல் இயற்பியல், மற்றும் அண்டவியல் (cosmologist) அறிவியலாளர் ஆவார்.
1. பிரியா ராய் - இந்தியாவில் பிறந்த அமேரிக்க நடிகை.
# பிரியா

## திரைப்படம்

1. ப்ரியா (திரைப்படம்)
# பிரியா

## இடம்

1. பிரியா விகார் கோயில்
# வித்யா

**வித்யா** என்னும் பெயரிலுள்ள கட்டுரைகள்.
# வித்யா

## நபர்கள்

1. வித்யா பாலன்.
1. வீ. கே. சமரநாயக்க - வித்யா ஜோதி - பேராசிரியர்.
1. வித்யாசாகர் - இசையமைப்பாளர்.
1. வித்யாராஜாக்கள் - புத்தர்களையும் போதிசத்துவர்களையும் பாதுகாப்பவர்கள்.
# வித்யா

## திரைப்படங்கள்

1. வித்யாபதி - 1946 ஆம் ஆண்டு வெளிவந்த தமிழ்த் திரைப்படம்.
# வித்யா

## இந்து சமயம்

1. வித்யா (ஞானம்)
# அபிமன்யு

**அபிமன்யு** (*Abhmanyu*) என்ற தலைப்பில் உள்ள கட்டுரைகள்:
# அபிமன்யு

## கதாபாத்திரம்

- அபிமன்யு (மகாபாரதம்)
# அபிமன்யு

## திரைப்படங்கள்

- வீர அபிமன்யு, 1936 தமிழ்த் திரைப்படம்
- அபிமன்யு, 1948 தமிழ்த் திரைப்படம்
- வீர அபிமன்யு, 1965 தமிழ்த் திரைப்படம்.
- அபிமன்யு, 1991 மலையாளத் திரைப்படம்
- அபிமன்யு, 1997 தமிழ்த் திரைப்படம்
# அபிமன்யு

## நபர்கள்

- அபிமன்யு மிதுன் - இந்தியத் துடுப்பாட்டக்காரர்
# வெண்தலைக் கப்புசின்

**வெண்தலைக் கவிகைக் குரங்கு** (*Cebus capucinus*) அல்லது **வெண்தலைக் கப்புச்சின்** (*White-headed capuchin*, *white-faced capuchin* அல்லது *white-throated capuchin*) என்பன செபிடே, குடும்பத்தின் உட்குடும்பமான செபினே குடும்பத்தின் ஒரு நடுத்தர அளவுள்ள *புதிய உலகக் குரங்கு* வகையைச் சேர்ந்ததாகும். இவ்வகைக் குரங்குகள் நடு அமெரிக்கா, மற்றும் தென் அமெரிக்காவின் வடமேற்கு பகுதி ஆகியவற்றைப் பூர்விகமாகக் கொண்டவை. இவை மழைக்காடுகளில் அதிகமாக காணப்படுகின்றன. உணவுச் சங்கிலியில் தாவரங்களின் விதைகளை பரப்பதுவதிலும் மகரந்தச் சேர்க்கையிலும் இவ்வகை குரங்குகள் முக்கிய பங்கை வகிக்கின்றன.  
சமீப காலமாக தென் அமெரிக்க ஊடகங்களில் வெள்ளைநிறக் கப்புச்சின் குரங்குகள் மிகவும் புகழ்பெற்றுள்ளன. வெள்ளைநிறக் கப்புச்சின் குரங்குகள் மிகவும் நுட்ப அறிவு கொண்டவை. கீழங்கவாதம் உடையவர்களுக்கு உதவுவதற்காக இவ்வகை குரங்குகள் பயிற்றுவிக்கபடுகின்றது. வெள்ளைநிறக் கப்புசின் குரங்குகள் நடுத்தரமான உடல் அமைப்பை கெண்டிருக்கின்றன . இவ்வகை குரங்குகள் அதிகப்பட்சமாக 3 .9 கிலோ உடல் எடையை கொண்டிருக்கும். இவ்வகை குரங்குகள் கருமை நிறத்திலே இருக்கும்.ஆனால் அவைகளின் முகம் வெள்ளை நிறத்திலும் முன் பக்க உடல் பகுதி இளஞ்சிவப்பு நிறத்தில் அமைத்திருப்பதால் அவைகள் வெள்ளைநிறக் கப்புசின் குரங்குகள் என அழைக்கபடுகின்றன. சிறப்பு தன்மையான கிளைளைப் பற்றிக்கொள்ளும் ஆற்றல் உடைய அவைகளுடைய கறுத்த வால்கள் எளிதாக மரங்களை ஏறுவதற்கும், ஏறும்பொழுது உடல் எடையை சம நிலை செய்வதற்கும் உறுதுணையாக இருக்கிறது.  
சுற்றுண் சூழ்நிலைக்கு ஏற்றது போல் தன் வாழ்க்கை முறையை மாற்றுக் கொள்ளும் தன்மைக் கொண்டவை வெள்ளைநிறக் கப்புசின் குரங்குகள். ஆதனால் அவைகள் பல வகை காடுகளில் பரவியுள்ளன . சூழ்நிலைகளை ஏற்றாற் போல் சுற்று சூழலில் கிடைக்கின்ற பழங்கள், கிழங்குகள், பூச்சிகள் போன்றவற்றை உண்டு உயிர் வாழ்கின்றன. வெள்ளைநிறக் கப்புசின் குரங்குகள் கூட்டம் கூட்டமாகவே வாழும். சராசரியாக ஒரு கூட்டத்தில் ஆண்,பெண் என 20 குரங்குகள் வரை இடம்பெற்றிருக்கும். பொதுவாக நம்மிடையே உயிரினங்களில் மனிதர்களால் மட்டுமே ஒரு பொருளை கருவியாக பயன்படுத்தவும் வடிவமைப்பவும் முடியும் என்கின்றக் கருத்து நிலவுகின்றது. ஆனால் வெள்ளைநிறக் கப்புசின் குரங்குகளும் ஒரு பொருளைக் கருவியாக பயன்படுத்தும் அறிவைக் கொண்டுள்ளன. வெள்ளை நிறக் கப்புசின் குரங்குகள் கடினமான தோலுடைய *பீன் நெட் *(pine nut ) என்கின்ற ஒரு வகை பழங்களை உடைத்து அதில் இருக்கும் பருக்கை வெளியெடுக்கக் கற்களைப் பயன்படுத்துகின்றன . மேலும் குறிப்பட்ட மூலிகை தாவரங்கள் மீது உடலை தேய்த்து கொள்வதும் கருவிகளை பயன்படுத்தி உணவை தேடுவதும் இக்குரங்களிடையே காணபடுகின்ற சிறப்புத் தன்மையாக கருதப்படுகின்றது.
# பழ வௌவால்

**தெரோபசு** (*Pteropus*)(துணை வரிசை இன்டெரோகைரோப்டெரா) என்பது பெரிய வகை வெளவாலின் பேரினமாகும். இது உலகின் காணப்படும் மிகப்பெரிய வௌவால்களில் ஒன்றாகும். இவை பொதுவாக பழந்தின்னி வௌவால்கள் அல்லது பறக்கும் நரிகள் என பேச்சுவழக்கு பெயர்களில் அறியப்படுகின்றன. இவை தெற்காசியா, தென்கிழக்கு ஆசியா, ஆத்திரேலியா, கிழக்கு ஆப்பிரிக்கா மற்றும் இந்திய மற்றும் பசிபிக் பெருங்கடல்களில் சில கடல் தீவுகளில் வாழ்கின்றன. இந்தப் பேரினத்தில் குறைந்தது 60 சிற்றினங்கள் உள்ளன.  
பறக்கும் நரிகள் எனப்படும் இந்த வௌவால்கள், பழங்கள் மற்றும் பிற தாவரப் பொருட்களை உண்கின்றன, எப்போதாவது பூச்சிகளையும் சாப்பிடுகின்றன. இவை வாசனை உணர்வின் மூலம் வளங்களைக் கண்டறிகின்றன. பெரும்பாலானவை, இரவாடி வகையின. இவை எதிரொலியினைப் பயன்படுத்த முடியாததால், கூரிய பார்வையுடன் பயணிக்கின்றன. இவை நீண்ட ஆயுட்காலம் மற்றும் குறைந்த இனப்பெருக்க தன்மையினைக் கொண்டுள்ளன. பெரும்பாலான சிற்றினங்களில் வருடத்திற்கு ஒரு சந்ததியை மட்டுமே உற்பத்தி செய்கின்றன. இவற்றின் குறைவான சந்ததி உற்பத்தி, வேட்டையாடுதல், அழித்தல் மற்றும் இயற்கை பேரழிவுகள் போன்ற அச்சுறுத்தல்களுக்கு இவை ஆளாகிறது. ஆறு பறக்கும் நரி சிற்றினங்கள் நவீன காலத்தில் அதிக வேட்டையாடுவதன் மூலம் அழிந்துவிட்டன. பறக்கும் நரிகள் பயிர்களை சேதப்படுத்துவதாக நம்பப்படுவதால் அடிக்கடி துன்புறுத்தப்படுகின்றன. விதை பரவல் மூலம் காடுகளின் மீளுருவாக்கம் செய்வதன் மூலம் இவை சூழலியல் ரீதியாக நன்மை பயக்கும் தன்மையுடையன. இவை தாவரங்களை மகரந்தச் சேர்க்கை செய்வதன் மூலம் சுற்றுச்சூழல் அமைப்புகளுக்கும் மனித நலன்களுக்கும் பயனளிக்கின்றன.  
மற்ற வௌவால்களைப் போலவே, பறக்கும் நரிகளும் மனிதர்களில் ஒரு சில நோய்கள் ஏற்பட காரணமாக இருக்கின்றன. ஏனெனில் இவை ரேபிஸ் மற்றும் ஹெண்ட்ரா திநுண்மி போன்ற ஆத்திரேலிய வௌவால் லைசா திநுண்மி உட்பட அரிதான ஆனால் ஆபத்தான நோய் கடத்திகளாக இருக்கின்றன. அறியப்பட்ட ஏழு மனித இறப்புகள் இந்த இரண்டு நோய்களால் விளைந்துள்ளன. நிபா தீநுண்மி பறக்கும் நரிகளாலும் பரவுகிறது. இது அதிகமான மக்களை பாதிக்கிறது. 100க்கும் மேற்பட்ட இறப்புகள் ஏற்பட்டுள்ளன.  
வௌவால்கள் பாரம்பரிய கலைகளுடன் நாட்டுப்புறவியல் மற்றும் ஆயுதங்களுடன் தொடர்புடையன. பழங்குடியினருடன் கலாச்சார முக்கியத்துவம் வாய்ந்தவை. இவற்றின் உரோமங்களும் பற்களும் கடந்த காலத்தில் நாணயமாக பயன்படுத்தப்பட்டன. சில ஆதிவாசிகள் இன்றும் வௌவால் பற்களை நாணயமாக பயன்படுத்துகின்றனர்.
# சங்ககால மகளிர் பந்தாட்டம்

**பந்து** சங்க கால மகளிர் விளையாட்டுகளில் ஒன்று. சங்க கால மகளிர் பந்தாடுவதில் பெரிதும் விருப்பம் காட்டினர். பல பந்துகளை மேலே தூக்கிப் போட்டு எந்தப் பந்தும் கீழே விழாமல் மேலே தட்டி விளையாடுவது சங்க கால மகளிரின் பந்தாட்டம். (Jugglery). அப்பந்தாட்டம் பற்றி சங்கப்பாடல்களில் வரும் செய்திகள் இக்கட்டுரையில் தரப்பட்டுள்ளன.
# சங்ககால மகளிர் பந்தாட்டம்

## பந்தின் பருமன்

ஆட்டம் தவறியபோது கீழே விழும் பந்து போல விளாம்பழம் விழுந்தது எனக் கூறப்படுவதிலிருந்து பந்தின் பருமனை உணரமுடிகிறது.
# சங்ககால மகளிர் பந்தாட்டம்

## பந்து வகை

வரிப்பந்து, வரிபுனை-பந்து, வரியணி-பந்து ஆகியவை பந்தாட்டத்துக்குப் பயன்படுத்தப்பட்டன.
# சங்ககால மகளிர் பந்தாட்டம்

## ஊர், இடம்

திருப்பரங்குன்றம், நீர்ப்பெயற்று என்னும் துறைமுகப்பட்டினம், அருவிக்கரை முதலான இடங்களில் பந்து விளையாடியது பற்றிய குறிப்புகள் உள்ளன.  
மாடம், மணல்-முற்றம் போன்ற இடங்களில் அவர்கள் பந்தாடினர்.
;ஆயத்தாருடன் ஆடினர்
:ஆயத்தாருடன் கூடிப் பந்தாடினர்
;ஆட்டம் எப்படி இருந்தது
- பந்நாடும்போது குதிரையின் குளம்படிச் சத்தம்போல் ஒலி கேட்டது.
- தினைக்கதிர் அறுத்த தட்டையில் அமர்ந்து எழுந்து குருவி பறப்பது ஆடும் பந்து தவ்வுவது போல் இருந்தது.
- புன்னைப் பூக்கள் வண்டின் கால்பட்டு உதிர்வது பந்து தாவுவது போல் இருந்ததாம்
- நீர்ப்பெயற்று என்னும் துறைமுகப் பட்டினத்தில் கொன்றைப்பூ பனியில் அசைவது போலவும், மயில் ஆடுவது போலவும் சிலம்பும் மேகலையும் ஒலிக்க உயர்ந்த மாடத்தின்மீது மகளிர் பந்தாடினர்.
;விருப்பம்
- தலைவனுடன் ஓடிப்போகும் தலைவி தன் சிலம்பைக் கழற்றி வைத்துவிட்டுச் செல்லும்போதும் “வரிபுனை பந்து” கொண்டுசென்றாள்.
- கிளியும், பந்தும், கழங்கும் வெய்யோள்
- பிறந்த வீட்டில் அவள் பந்தாடும் காட்சி இல்லையே எனத் தாய் கவலைப்பட்டாள்.
- பந்து, பாவை, கழங்கு ஆகியவற்றையும் விட்டுவிட்டுச் சென்றுவிட்டாளே (நற்றாய் கலக்கம்)
- வளர்த்த வயலைக் கொடியை கன்று போட்ட பசு தின்றுவிட்டதென்று தான் விளையாடிய பந்தையும், பாவையையும் நிலத்திலே எறிந்துவிட்டு ஒரு சிறுமி வயிற்றில் அடித்துக்கொண்டான்.
- வளங்கெழு திருநகர் பந்து சிறிது எறியினும் (உயங்கின்று என்று அன்னையைத் தழுவுவாள்)
- கொற்றவைக்குப் பாவை, கிளி, கானக்கோழி, மஞ்ஞை, பந்து, கழங்கு ஆகியவற்றைப் படையலாகத் தந்து பரசினர்.
;பூப்பந்து
:இலையோடு கூடிய பூக்களைச் சுருட்டிக் கட்டிச் செய்த பூப்பந்து எறிதல் ஒருவகைத் திளைப்பு விளையாட்டு. திற-விளையாட்டு அன்று
:கோதை-வரிப்பந்து என்பது பூப்பந்து. இதனை எறிந்து விளையாடுவர்.
;வயலைக்கொடிப்-பந்து
:வயலைக் கொடியைப் பந்தாகச் சுற்றி எறிந்து திளைத்து விளையாடுவர்.
;மைந்தர் குறும்பு
:மைந்தர் மகளிரின் பந்தும், கழங்கும் பலகளவு கொண்டு ஓடி அந்தண் கரைநின்று பாய்வார்
# சங்ககால மகளிர் பந்தாட்டம்

## பந்தாட்டப் பாடல்

பந்தாடும்போது பாட்டும் உண்டு.  
சங்ககாலத்து இந்தப் பந்தாட்டம் கி.பி. 6ஆம் நூற்றாண்டில் தோன்றிய பெருங்கதை என்னும் நூலில் "பந்தடி கண்டது" என்னும் காதையில் விரிவாகச் சொல்லப்படுகிறது. இந்தப் பந்தாட்டம் தனித்திறன் விளையாட்டு. இதுவே மூவர், ஐவர் எனக் கூடி விளையாடும்போது அம்மானை எனப் பெயர் பெறும்.
# அண்டவெளி புழுத்துளை

இயற்பியலில் **அண்டவெளி புழுத்துளை** (*wormhole*) என்பது ஒரு வெளிநேரம் பற்றிய உருவவியல் கருதுகோளாகும். இது அடிப்படையில் வெளிநேரம் சார்ந்த ஒரு சுருக்கவழி ஆகும். அண்டவெளி புழுத்துளை குறித்து அவதானிக்கக் கூடிய சான்றுகள் எதுவுமில்லை. ஆனால் அண்டவெளி புழுத்துளையினை உள்ளடக்கும் பொதுச் தொடர்பியக்கம் குறித்து கொள்கை ரீதியிலான சமன்பாடுகளுக்கான வலுவான தீர்வுகள் காணப்படுகின்றன. இதன் காரணமாக, தொடர்பியக்கம் பற்றிய கற்கைகளில் அண்டவெளி புழுத்துளை முக்கியமுடையதாக கருதப்படுகின்றது. முதல் வகையான அண்டவெளி புழுத்துளை தீர்வு சுக்வாசைல்ட்டு அண்டவெளி புழுத்துளை எனப்படும். இது சாசுவதமான கருந்துளை பற்றி விபரிக்கிறது.
# அண்டவெளி புழுத்துளை

## புழுத்துளை பெயர்க்காரணம்

ஆப்பிள் ஒன்றின் மீது வாழும் இரு புழுக்களைக் கருதும் போது, முதல் புழு 'நீளம் அகலம்' என்ற வெறும் இரண்டு பரிமாணங்களை கொண்ட பரப்பளவாக மட்டுமே அறிந்துள்ளது. 'ஆழம்' என்ற பரிமாணத்தைப் பற்றி அதற்கு தெரியாது. இரண்டாவது புழு புதிய பரிமாணங்களைத் தேடி ஆப்பிளைச் சுற்றிக் கொண்டு செல்கிறது. இதை, முதல் புழு மற்றொரு புழு தொடுவானில் மறைந்து விட்டது என்று கருதிக்கொள்ளும், இரண்டாவது புழு ஆப்பிளை சுற்றி வரும் போது ஆப்பிள் கண்ணுக்குத் தெரியாத மூன்றாவது பரிமாணத்தில் வளைந்துள்ளது என்ற முடிவுக்கு வரும். இரண்டாவது புழு, இப்போது ஆப்பிளின் மறுபக்கத்துக்கு செல்ல மூன்றாவது பரிமாணத்தின் வழியே ஆப்பிளைத் துளைத்துச் செல்லலாம் என்று கணிக்கிறது. இந்தத் துளைகளின் வழியே செல்லும் போது நேரத்தையும் தூரத்தையும் கணிசமாக மிச்சப்படுத்தலாம் என்ற முடிவுக்கும் வருகிறது. இந்த 'புதைகுழிகளுக்கு' பெயர் தேடிக் கொண்டிருந்த போது **ஜான் வீலர்** (John Archibald Wheeler), ஒரு ஆப்பிள் புழு ஒன்று துளைத்துக் கொண்டு செல்வதைப் பார்த்து இந்தப் பெயர் வைத்தார். அதாவது **WORM HOLE - புழுத்துளை**.
# லாரல் மற்றும் ஹார்டி

**லாரல் மற்றும் ஹார்டி** (*Laurel and Hardy*) மிகபிரபலமான அமெரிக்க திரைப்பட நகைச்சுவை இரட்டையர்கள் இவர்கள் செய்யும் நகைச்சுவை சேட்டைகளினால் வெகுவாக பிரபலமானார்கள். ஒல்லியான தேகமுடைய பிரித்தானிய ஆங்கிலேயராக இசுடேன் லாரலும் (1890-1965) குண்டான உருவமுள்ள அமெரிக்கராக ஆலிவர் ஹார்டியும்(1892-1957) கதாபத்திரங்களில் சித்தரிக்கப்பட்டனர். இவர்களிருவரும் 1920களின் கடைசிகளில் இருந்து 1940களின் மத்தியப்பகுதி வரை சேட்டை நகைச்சுவையில் (*slapstick comey*) முடிசூட மன்னர்களாக திகழ்ந்தனர். லாரல் எப்பொழுதும் குழந்தை தனமாக செயல்களால் குழப்பம் ஏற்படுத்தும் நபராகவும், அதிக பந்தா உடைய ஹார்டியின் தோழமை கதாபாத்திரத்திமாக நடித்தார். இருவரும் சேர்ந்து நூறு திரைப்படங்களுக்கும் மேலாக நடித்துள்ளனர். ஆரம்ப காலங்களில் 1930களில் முழுநீளத்திரைப்படங்கள் தயாரிக்கபடுவதற்கு முன்பு வரை குறும்படங்களில் மட்டுமே நடித்தனர். *சன்ஸ் ஆஃப் தி டிசெர்ட்* (1933), *தி மியூசிக் பாக்ஸ்* (1932), *பேப்ஸ் இன் டாய்லேன்ட்* (1934), மற்றும் *வே அவுட் வெஸ்ட்* (1937) ஆகியன மிகப்பிரமாண்டமான வெற்றியை ஈட்டின. ஹார்டியின் "Well, here's another nice mess you've gotten me into!" என்கிற வாக்கியம் இன்றும் பிரபலமாக உள்ளது.  
லாரலும் ஹார்டியும் முதன் முதலாக 1921 இல் வெளி வந்த "தி லக்கி டாக்" என்கிற திரைப்படத்தில் இணைந்து நடித்தனர். இந்த திரைப்படத்தின் வெற்றிக்கு பின்பு 1926 ஆம் ஆண்டு வரைக்கும் இவர்கள் வேறு எந்த படங்களிலும் இணைந்து நடிக்கவில்லை ஹால் ரோச் பிலிம் ஸ்டூடியோவுடன் செய்து கொண்டிருந்த ஒப்பந்தத்தின் படியால் இருவரும் இணைந்து நடிக்கத் தொடங்கினர். ஹால் ரோச் பிலிம் ஸ்டூடியோ நிறுவனத்தின் ஒப்பந்தம் முடிவடைந்த பின்பு இவர்கள் ட்வேன்ட்டியத் செஞ்சுரி பாக்ஸ் மற்றும் மெட்ரோ கோல்ட்வின் மேயர் ஆகிய நிறுவனங்களுடன் இணைந்து நடிக்க தொடங்கினர். பின்னர் 1944ன் இறுதியில் மேடைநாடகங்களில் நாட்டம் செலுத்த தொடங்கினர். பின்னர் இங்கிலாந்து, அயர்லாந்து, மற்றும் ஸ்காட்லாந்து ஆகிய நாடுகளுக்கு பயணம் செய்தும் நாடங்களை அரங்கேற்றினர். கடைசியாக 1950ல் ஃபிரெஞ்ச்/இத்தாலிய இணைத்தயாரிப்பான அடல் கே'யின் தயாரிப்பில் ஒரு கடைசி திரைப்படத்தில் நடித்தனர். மொத்தமாக இவர்கள் இணைந்து 107 திரைப்படங்களில் நடித்துள்ளனர். இவற்றில் 40 குறும்படங்களும், 32 ஒலியில்லா குறும்படங்களும், மற்றும் 23 முழு நீள திரைப்படங்களும் அடங்கும். மட்டுமல்லாது சமீபத்தில் தெரியவந்த கேலக்ஸி ஆஃப் ஸ்டார்ஸ் உட்பட 12 திரைப்படங்களில் கௌரவ தோற்றங்களிலும் நடித்துள்ளனர்.
# லாரல் மற்றும் ஹார்டி

## இணைந்து பணியாற்றுவதற்கு முன்னாள்

### ஸ்டேன் லாரல்

ஸ்டேன் லாரல் (ஜூன் 16, 1890 - ஃபிப்ரவரி 23, 1965)-ன் இயற்பெயர் ஆர்தர் ஸ்டேன்லி ஜெஃபர்சன். இவர் இங்கிலாந்தில், லான்கஷயர்-ல் பிறந்தார். இவரது தந்தை ஆர்தர் ஜோசஃப் திரையரங்கு சார்ந்த தொழில் முனைவோர் ஆவார் மேலும் வடக்கு இங்கிலாந்திலும் ஸ்காட்லாந்திலும் இருந்த திரையரங்கின் சொந்தக்காரரும் ஆவார். கலைத்துறை என்பது லாரலின் பிறப்பிலிருந்தே உடனிருந்த ரத்த சொந்தம் ஆகும். 1905-ல் ஜெஃபர்சன்-ன் குடும்பம் கிளாஸ்கௌ-விற்கு குடிபெயர்ந்தது. இங்கிருந்த தி மெட்ரோபோல் என்கிற நாடக அரங்கத்தில் தான் லாரல் முதன் முதலாக மேடையேறினார். இதன் பின்பு லாரல் படிப்படியாக கலைத்துறையில் வேகமாக முன்னேறினார். பின்னை 1909-ல் இங்கிலாந்தில் முன்னணி நகைச்சுவை குழுவான இம்ப்ரிசாரியோ-வில் இடம்பெற்றார். பின்னர் 1912-ல் லாரல் ஃபிரெட் கார்னோ-வின் குழுவுடன் இணைந்து அமெரிக்கா முழுவதும் நாடக அரங்கேற்றம் செய்வதற்காக இங்கிலாந்தை விட்டு வெளியேறினார். இந்த பயணம் தனது வாழ்வில் ஒரு பெரும் திருப்பத்தை உண்டாக்கும் என்று கருதினார். 1917-ல் லாரல் மே டல்பேர்க் என்கிற நடிகையுடன் இணைந்து நாடகங்களில் நகைச்சுவைகளை நிகழ்த்தி வந்தார். ஹல்பேர்க்-உடன் இணைந்து லாரல் முதல் முதலாக 1917-ல் நட்ஸ் இன் மே என்கிற திரைப்படத்தில் நடித்தார். இந்த நிலையில் தான் இவர் தனது பெயரை ஸ்டேன் லாரல் என்று மாற்றிக்கொண்டார். சட்டபூர்வமாக தனது பெயரை 1931-ல் பதிவுசெய்து கொண்டார். டல்பேர்க் தான் லாரல்-ன் வளர்ச்சியில் முக்கிய பங்காற்றினார் இதுவே இவர் லாரல் நடிக்கும் பெரும்பாலான படங்களில் பங்குவகிக்க தூண்டியது. பின்னாளில் இவருடன் ஏற்பட்ட கருத்து வேறுபாட்டின் காரணமாக இருவரிடையே விரிசல் ஏற்பட்டது. இதனூடே ஜோ ராக் என்கிற திரைப்பட தயாரிப்பாளரின் தலையீட்டின் மூலம் டல்பேர்க் தனது சொந்த நாடான ஆஸ்திரேலியாவிற்கு திரும்பினார். 1925-ல் லாரல் ஹால் ரோச் நிறுவனத்தில் இயக்குநர் மற்றும் எழுத்தாளராக இணைந்தார். மேலும் 1925 மற்றும் 1926 ஆகிய இடைப்பட்ட காலங்களில் இவர் 22 திரைப்படங்களில் பணியாற்றியுள்ளார். ஹார்டியுடன் இணை சேர்வதற்கு முன்பு லாரல் 50-ற்கும் மேற்பட்ட திரைப்படங்களில் நடித்தார்.
# லாரல் மற்றும் ஹார்டி

## இணைந்து பணியாற்றுவதற்கு முன்னாள்

### ஆலிவர் ஹார்டி

ஆலிவர் ஹார்டி (ஜனவரி 18, 1892 - ஆகஸ்ட் 7,1957)-ன் இயற்பெயர் நார்வெல் ஹார்டி. இவர் ஜார்ஜியாவில் பிறந்தவர். இவர் தனது தந்தையாரின் பெயரின் முதல் பாதியை தனது பெயரோடு இணைத்துக்கொண்டு தனது பெயரை **ஆலிவர் நார்வெல் ஹார்டி** என்று மாற்றிக்கொண்டார். இவருக்கு நெருக்கமானவர்களால் **ஆலி** மற்றும் **பேப்** என்றும் அழைக்கப்பட்டார். **பேப்** என்கிற இவரது பட்டப்பெயரானது இத்தாலியின் லூபின் ஸ்டுடியோவிற்கு அருகிலுள்ள நாவிதர் ஒருவரிடம் இருந்து கிடைக்கபெற்றதாகும். ஹார்டி தனது ஆரம்ப காலங்களில் **பேப் ஹார்டி** என்றே அழைக்கப்பெற்றார். இவரது பதின்ம வயதின் பிற்பகுதிகளில் இவர் ஒரு மேடைப்பாடகராகவும் வெற்றியை ஈட்டினார். ஜியார்ஜியாவின் மில்எட்ஜ்வில்-லில் ஒரு திரையரங்கையும் நடத்தினார். இதன் ஒருபகுதி பங்குதாரராக இவரது தாயார் இருந்தார். இங்கு திரைப்படங்களை பார்த்து பார்த்தே இவர் தனது ஆர்வ மிகுதியில் நடிகராக வளர்ந்தார். பின்னர் 1913-ல் லூபின் இயங்குபட நிறுவனத்துடன் இணைந்து பணியாற்றினார். முதலில் இவர் ஸ்டுடியோகளில் சிறு சிறு எடுபிடி வேலைகள் முதற்கொண்டு செய்து படிப்படியாகவே முன்னேறினார் அந்த நேரங்களில் தான் வசன நடை மற்றும் ஒத்தாசை செய்து கற்றுகொண்டார். 1914-ல் இவர் மெடெலின் சலோசைன் என்பவரை மணந்துகொண்டார். ஹார்டி முதன் முதலாக **அவுட் விட்டிங் டாட்** என்கிற திரைப்படத்தில் பேப் கதாபத்திரத்தில் நடித்தார். பின்னர் 1914 முதல் 1916 வரையிலான காலகட்டங்களில் ஹார்டி **விம் காமெடி கம்பெனி** என்கிற நிறுவனத்துடன் இணைந்து 177 குறும்படங்களில் **பேப்** கதாபாத்திரத்தில் பணியாற்றினார். இந்த குறும்படங்கள் 1917 வரையிலும் திரையிடப்பட்டன. கதாநாயகன், எதிர்நாயகன், மற்றும் பெண்வேடம் போன்ற மாறுபட்ட வேடங்களை ஏற்று நடிக்கும் திறம்படைத்திருந்ததால் இவர் அதிக நடிக்கும் வாய்ப்புகள் பெற்ற நடிகராக மாறினார். மொத்தத்தில் ஹார்டி 250-ற்கும் மேற்பட்ட படங்களில் நடித்தார். பின்னர் நியூயார்க் நகரில் இருந்து தனது மனைவியுடன் கலிஃபோர்னியா-விற்கு வாய்ப்புகளை தேடி போனார்.
# லாரல் மற்றும் ஹார்டி

## நகைச்சுவை பாணியும் பண்புறு வருணனையும்

லாரல் மற்றும் ஹார்டியின் நடிக்கும் பாணியானது பொதுவாக சேஷ்டைகளின் மூலம் நகைப்பை உண்டாக்கும் விதமான **ஸ்லாப்ஸ்டிக் காமெடி** என்கிற பாணியை ஒத்ததாகவே இருக்கும். இவர்களை அடிக்கடி உடல் சார்ந்த விவாதங்களிலேயே ஈடுபடுவர். இந்த பாணியானது கிட்டத்தட்ட குழந்தைகளுக்கான கேலிச்சித்திரங்களை பிரதிபலிப்பதாகவே அமைந்தன.
# அண்ணா நகர் ஐயப்பன் கோயில்

**அண்ணாநகர் ஐயப்பன் கோயில்** இந்தியாவில் உள்ள தமிழ்நாடு மாநிலத்தின் தலைநகரான சென்னையின் அண்ணா நகர் பகுதியில் அமைந்துள்ளது. சென்னையில் பக்தர்கள் அதிக அளவில் தரிசிக்க வரும் ஆலயங்களில் இதுவும் ஒன்று. ஆண்டின் எல்லா தினங்களிலும் முறைப்படி வழிபாடுகள் நடக்கின்றன. கார்த்திகை, மார்கழி மாதங்களில் மண்டலம் மற்றும் மகரவிளக்கு சிறப்பு வழிபாடுகள் நடக்கின்றன. இந்த காலகட்டத்தில் பக்தர்கள் பெருமளவில் விரத மாலை அணிதலையும், இருமுடி கட்டுதலையும் இங்கு செய்கிறார்கள்.
# அண்ணா நகர் ஐயப்பன் கோயில்

## கோயில் வரலாறு

1979 ஆம் ஆண்டு சிறிய அளவில் இக்கோயில் கட்டப்பட்டது. 1976 ஆம் ஆண்டில் ஆரம்பிக்கப்பட்ட ஸ்ரீ ஐயப்ப சேவா சமாஜம், அண்ணா நகர் இக்கோயிலை அப்போது நிறுவி இன்றும் நிர்வகித்து வருகிறது. இந்த அமைப்பின் 5 ஆண்டுகால முயற்சிகளால், ஒரு முழுமையான கோயில் கேரள மாநிலத்திற்குரிய கட்டிடக்கலை நுணுக்கத்துடன் 1984 ஆம் ஆண்டு மே மாதம் கட்டிடக்கலை நிபுணர் கணிபய்யூர் கிருஷ்ணன் நம்பூதிரியால் கட்டி முடிக்கப்பட்டது.
# அண்ணா நகர் ஐயப்பன் கோயில்

## கோயிலின் அமைப்பு

கோயிலின் கருவறை மேற்கு திசை நோக்கி அமைந்துள்ளது. ஐயப்பன் வீற்றிருக்கும் கருவறைக்கு இடதுபுறம் கடவுளர்கள் கணபதி மற்றும் சுப்பிரமணியர் சிலைகளும், வலதுபுறம் கடவுள் துர்கா சிலையும் உள்பிரகாரத்தில் அமைக்கப்பட்டுள்ளன. இந்த மூன்று கடவுளரும் கிழக்கு நோக்கி வீற்றிருக்கிறார்கள். நவக்கிரகங்கள் வீற்றிருக்கும் மேடை, கோயிலின் தென்கிழக்கு மூலையில் அமைக்கப்பட்டுள்ளது. கடவுள் ஆஞ்சநேயரின் சிலை, கோயிலின் தென்மேற்கு மூலையில் அமைக்கப்பட்டுள்ளது.
# சோளிங்கர் யோகநரசிம்ம பெருமாள் கோவில்

**சோளிங்கர் யோகநரசிம்ம பெருமாள் கோவில்** (**திருக்கடிகை**) 108 வைணவ திவ்யதேசங்களில் ஒன்றாகும். மலைமேல் அமைந்துள்ள இக்கோவிலில் பெருமாள் யோக நரசிம்மர் வடிவில் உள்ளார். இம்மலைக் கோவிலுக்குச் செல்ல 1,305 படிகள் ஏறிக் கடக்க வேண்டும். இக்கோயில் சோழர்களால் கட்டப்பட்ட கோயிலாகும்.
# சோளிங்கர் யோகநரசிம்ம பெருமாள் கோவில்

## அமைவிடம்

தமிழ்நாடு மாநிலம், ராணிப்பேட்டை மாவட்டம், சோளிங்கபுரத்திற்குக் கிழக்கே அமைந்த சிறு குன்றுகளில் சற்று உயரமான, அடுத்தடுத்துள்ள, கிட்டத்தட்ட நானூறு அடி உயரமுள்ள ஒரு குன்றின் மேல் இருக்கிறது. எந்தத் திக்கிலிருந்து கோயிலை நெருங்கினாலும், கோயிலும் மலையும் பத்து மைல் தொலைவு வரை தெரியும். கடல் மட்டத்திலிருந்து சுமார் 177 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°06'52.2"N, 79°25'10.4"E (அதாவது, 13.114490°N, 79.419550°E) ஆகும்.
# சோளிங்கர் யோகநரசிம்ம பெருமாள் கோவில்

## ஆஞ்சநேயர் கோவில்

இம்மலைக்குக் கிழக்கே உள்ள சிறிய குன்றில் ஆஞ்சநேயர் கோவில் ஒன்றும் உள்ளது. இம்மலைக் கோவிலுக்குச் செல்ல 406 படிகள் ஏறிக் கடக்க வேண்டும். இந்த ஆஞ்சநேயர், நரசிம்மரைப் போலவே யோக நிலையில் உள்ளார்.
# பாவம்

**பாவம்** என்பது தீய செயல்களை சமயங்களின் பார்வையில் குறிப்பிடப் பயன்படுத்தப்படும் சொல் ஆகும். இது பெரும்பாலும், மற்றவர்களைத் துன்புறுத்தும் செயலைக் குறிக்கிறது. யூதம், கிறிஸ்தவம் உள்ளிட்ட சில சமயங்களின் பார்வையில், பாவம் என்பது கடவுளின் கட்டளையை மீறும் செயலாகப் பார்க்கப்படுகிறது.
# பாவம்

## கிறிஸ்தவ சமயம்

கிறிஸ்தவ சமயத்தைப் பொறுத்தவரை, கடவுளின் கட்டளைகளை மீறுவதே பாவம். துன்பத்தையும் கொண்டு வந்ததாக கிறிஸ்தவர்கள் நம்புகின்றனர். இந்த பாவத்தின் பாதிப்பு, உலகில் பிறக்கும் ஒவ்வொரு குழந்தையோடும் இணைந்து பிறப்பதாக நம்பப்படுகிறது. இதுவே **பிறப்புநிலைப் பாவம்** என்று அழைக்கப்படுகிறது.  
மனித குலத்திற்கு சாவைக் கொண்டு வந்த ஆதாமின் பாவத்தை அழிக்கவே கிறிஸ்து உலகிற்கு வந்தார் என்பதே கிறிஸ்தவத்தின் அடிப்படை நம்பிக்கை. எனவே கிறிஸ்து சிலுவையில் சிந்திய இரத்தத்தின் பேறுபலன்களினால், திருமுழுக்கின் வழியாக பிறப்புநிலைப் பாவம் போக்கப்பட்டு இழக்கப்பட்ட அருள்நிலை மீண்டும் பெறப்படுகிறது.
# பாவம்

## கிறிஸ்தவ சமயம்

### செயல்வழிப் பாவம்

மனிதர் தங்கள் வாழ்நாளில் செய்யும் பாவம், **செயல்வழிப் பாவம்** என்று அழைக்கப்படுகிறது.  
பாவம் நான்கு விதங்களில் செய்யப்படுகிறது. அவை,
1. தீமையானதைத் திட்டமிடும் *சிந்தனை*
1. பிறருடைய மனதைப் புண்படுத்தும் *சொல்*
1. பிறரைத் துன்பத்திற்கு ஆளாக்கும் *செயல்*
1. செய்ய வேண்டிய *கடமையைப் புறக்கணித்தல்*  
செயல்வழிப் பாவம் பின்வரும் இரண்டு வகைகளில் அடங்கும். அவை,  
- **அற்ப பாவம்:** முழுமையான அறிவோ, விருப்பமோ இன்றி, கடவுளுடைய அன்புக்கு எதிராக செயல்படுவது அற்ப பாவம் ஆகும். இத்தகையப் பாவம் தொடர்ந்து செய்யப்படும்போது, அது சாவான பாவத்திற்கு வழிவகுக்கும்.  
- **சாவான பாவம்:** கடவுளுடைய கட்டளையை முழு அறிவுடனும், முழு விருப்பத்துடனும் மீறி, பெரியதொரு தீங்கைச் செய்து, அவரது அன்பை முறித்துக்கொள்வது சாவான பாவம் ஆகும்.
# பாவம்

## கிறிஸ்தவ சமயம்

### கொடிய பாவங்கள்

- **தற்பெருமை** - தன்னையே அனைவரையும் விட பெரியவராக கருதி ஆணவம் கொள்ளுதல்
- **சீற்றம்** - அளவுக்கு மீறிய வகையில் எரிச்சலுடன் கோபம் அடைதல்
- **காம வெறி** - சிற்றின்ப நாட்டங்களுக்கு அதிக இடம் கொடுத்தல்
- **பேராசை** - உலகப் பொருட்களின் மீது அதிகமாக ஆசைப்படுதல்
- **பெருந்தீனி விரும்பல்** - உணவுப் பண்டங்களில் அதிக ஆர்வம் காட்டுதல்
- **பொறாமை** - பிறரிடம் இருப்பவற்றைக் கண்டு பொறாமை கொள்ளுதல்
- **சோம்பல்** - கடவுளுக்குரிய செயல்களிலும், தங்கள் கடமையிலும் சோம்பேறித்தனமாக இருத்தல்
# வெலிங்டன் ஏரி

**வெலிங்டன் ஏரி** (அ) **எமனேரி** என்பது தமிழகத்தின் கடலூர் மாவட்டம், திட்டக்குடிக்கு அருகே புலிவலம் மற்றும் ஐவனூர் மற்றும் கீழ்ச்செருவாய் என்னும் கிராமத்தில் உள்ள ஓர் ஏரி. இது கடலூர் மாவட்டத்தில் உள்ளது, தமிழகத்தில் இரண்டாவது பெரிய ஏரி ஆகும். 25,000 ஏக்கர் நிலத்திற்கு பாசன வசதி அளிக்கிறது. சுமார் 67 கிராமம் விவசாயத்திற்கு மற்றும் குடிநீர் வசதிக்கும் முக்கியப் பங்கு அளித்து வருகிறது.
# வெலிங்டன் ஏரி

## வரலாறு

திட்டக்குடி-திருச்சி முக்கியச்சாலையில் கீழ்ச்செருவாய் அமைந்துள்ளது. கீழ்ச்செருவாயில் வெலிங்டன் நீர்த் தேக்கம் , 1918-ம் ஆண்டு ஆங்கிலேயர்களால் உருவாக்கப்பட்டது. வெலிங்டன் ஏரி என்றிருந்தாலும் கூட, பரவலாக "எமினேரி" என்று அழைக்கப்டுகிறது. உருவான போது, மொத்த கொள்ளளவாக 31 அடி இருந்தது. பல ஆண்டுக்குப் பின்னர் ஏரியின் உயரம் 32 அடியாக உள்ளது. அண்மையில் ஏரியின் கரை 300 மீட்டர் நீளத்துக்கு தொடர்ந்து பூமிக்குள் அழுந்திக் கொண்டு இருந்ததால், பலவீனப்பட்டு வந்தது. அதனால், ரூ. 30 கோடி செலவிட்டு, கரை பலப்படுத்தப்பட்டது. சீரமைப்புக்குப் பின்னர், மொத்த கொள்ளளவு 29.4 அடிதான் இருக்க வேண்டும் என அறிவுறுத்தப்பட்டுள்ளது.